Diari Oficial de la Generalitat Valenciana


Sumari del DOGV 8794, del 21-04-2020 (2020/1617)

Notificació de la sentència dictada en el procediment ordinari número 235/2018.
-------------------------------------------------------------------------------

### Dades del document

Número de DOGV
:   8794

Data del DOGV
:   21-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1617


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 235/2018. [2020/1617]  
En el present procediment verbal número 235/18, seguit a instàncies de Gustavo Villalba García contra Gal Valenciana de Proyectos Inmobiliarios, SL, s'ha dictat sentència amb l'encapçalament i la part dispositiva següents:  
  
«Sentencia número 117/2019  
  
València, 16 d'abril de 2019.  
  
Vistos per Juan Carlos Artero Mora, magistrat titular del Jutjat de Primera Instància número 10 de València, les presents actuacions de judici ordinari, seguits en aquest jutjat amb el número 235/2018, promoguts per Gustavo Villalba García, representat pel procurador Antonio Vives Cervera i defensat pel lletrat Jesús Gasch Serra, contra Gal Valenciana de Proyectos Inmobiliarios, SL, declarada en situació processal de rebel·lia, sobre resolució de contracte i reclamació de quantitat.  
  
  
Dispositiva  
Estime la demanda interposada per la representació de Gustavo Villalba García contra Gal Valenciana de Proyectos Inmobiliarios, SL:  
1. Declare resolt el contracte privat de compravenda d'habitatge subscrit entre les parts, i condemne la demandada a pagar a l'actora la quantitat de vint-i-sis mil quatre-cents quaranta-tres euros amb huitanta-tres cèntims (26.443,83 euros), més els interessos des de la data de la interpel·lació judicial.  
2. Condemne la demandada al pagament de les costes processals causades.  
Notifiqueu la present resolució a les parts i feu-los saber que no és ferma i que contra ella es pot interposar un recurs d'apel·lació en el termini de vint dies des de la notificació presentant davant d'aquest jutjat un escrit en el qual s'hauran d'exposar les al·legacions en què es base la impugnació, a més de mencionar la resolució objecte d'apel·lació i els pronunciaments que impugna (article 458 de la Llei d'enjudiciament civil, modificat per la Llei 37/2011, d'11 d'octubre).  
El recurs no s'admetrà si, en preparar-lo, la part no acredita haver consignat en l'entitat Banco Santander i en el compte de depòsits i consignacions, obert a nom d'aquest jutjat, amb referència al present procediment, la quantitat de cinquanta (50) euros en concepte de depòsit per a recórrer, d'acord amb la disposició addicional quinzena de la Llei orgànica del poder judicial (introduïda per LO 1/2009, de 3 de novembre).  
  
Expediu un testimoniatge de la present resolució pel lletrat de l'Administració de justícia, el qual s'unirà a les actuacions de la seua raó, i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i signe.»  
I trobant-se l'entitat demandada, Gal Valenciana de Proyectos Inmobiliarios, SL, en parador ignorat, s'expedeix el present edicte a fi que li servisca de notificació en forma.  
  
València, 10 de maig de 2019.- El lletrat de l'Administració de justícia: José Ramón González Ordóñez.